CELEX: 62017TN0814
Language: sk
Date: 2017-12-14 00:00:00
Title: Vec T-814/17: Žaloba podaná 14. decembra 2017 – Lietuvos geležinkeliai/Komisia

12.2.2018   
            
            
               SK
            
            
               Úradný vestník Európskej únie
            
            
               C 52/40
            
         Žaloba podaná 14. decembra 2017 – Lietuvos geležinkeliai/Komisia
   (Vec T-814/17)
   (2018/C 052/53)
   Jazyk konania: angličtina
   
      Účastníci konania
   
   
      Žalobkyňa: Lietuvos geležinkeliai AB (Vilnius, Litva) (v zastúpení: W. Deselaers, K. Apel, P. Kirst, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil, úplne alebo čiastočne, články 1, 2, 3 a 4 rozhodnutia Komisie K(2017) 6544 final z 2. októbra 2017 o konaní podľa článku 102 ZFEÚ vo veci AT-39813 – Baltic Rail, a/alebo
            
         
               —
            
            
               znížil pokutu uloženú žalobkyni podľa článku 2 rozhodnutia Komisie K(2017) 6544 final z 2. októbra 2017, a
            
         
               —
            
            
               uložil Komisii povinnosť nahradiť trovy konania
            
         
      Dôvody a hlavné tvrdenia
   
   Na podporu svojej žaloby žalobkyňa uvádza päť žalobných dôvodov.
   
            
               1.
            
            
               Prvý žalobný dôvod je založený na porušení článku 102 ZFEÚ a zjavne nesprávnom právnom posúdení v súvislosti s použitím právneho kritéria pre posúdenie údajného zneužívania. Podľa žalobkyne mohlo dôjsť k zneužívaniu len v tom prípade, že by bol prístup k železničnej trati dôležitý alebo nevyhnutný pre konkurentov súťažiacich na zostupnom trhu (nie je to tento prípad).
            
         
            
               2.
            
            
               Druhý žalobný dôvod je založený na porušení článku 102 ZFEÚ a zjavne nesprávnom právnom posúdení a nesprávnom posúdení. Žalobkyňa tvrdí, že aj na základe (nesprávneho) právneho kritéria, ktoré Komisia uplatnila, odstránenie železničnej trate medzi Mažeikiai na severozápade Litvy a litovskou hranicou, ktorá nie je základnou infraštruktúrou, nepredstavovalo zneužitie dominantného postavenia v rámci skutkových a právnych okolností tejto veci.
            
         
            
               3.
            
            
               Tretí žalobný dôvod je založený na porušení článku 296 ZFEÚ a článku 2 nariadenia 1/2003 vzhľadom na to, že podľa žalobkyne neexistuje dostatok dôkazov a dostatočné odôvodnenie.
            
         
            
               4.
            
            
               Štvrtý žalobný dôvod je založený na porušení článku 23 ods. 3 nariadenia 1/2003 a zjavne nesprávnom právnom posúdení a posúdení pri určení výšky pokuty.
            
         
            
               5.
            
            
               Piaty žalobný dôvod je založený na porušení článku 7 nariadenia 1/2003 a zjavne nesprávnom právnom posúdení a posúdení v súvislosti s nariadením neprimeranej nápravy (teda rekonštrukcie železničnej trate).